钦定古今图书集成/明伦汇编/闺媛典/第200卷 > 陆枢妻茅氏
## 钦定古今图书集成/明伦汇编/闺媛典/第200卷 > 陆枢妻茅氏

按《苏州府志》：“茅氏，陆枢妻。幼习小学、《孝经》，年三十三，
枢没，家贫，织纴以给。其《携孤上墓》诗云：‘携却孤儿上
古坟，眼穿肠断泪纷纷。翁姑大德终身负，夫子深情
两处分。纸陌灰飞烟渐冷，杜鹃声切耳难闻。东风道
路多尘土，不染荆钗旧布裙’。”《卖废宅》诗云：“壁有苍苔
甑有尘，家园一旦属西邻。伤心怕见门前树，明日犹
如陌路人。”《子冠诗》云：“汝年三岁父亡身，汝父先亡母
苦辛。难得光阴到今日，加冠见汝又成人。”